## LĪGUMS NR.DIKS-25-823-lī

Rīgā, *Dokumenta datums: Pēdējā pievienotā droša elektroniskā paraksta laika zīmoga datums\**

*(09.07.2025.)*

**Rīgas valstspilsētas pašvaldības Izglītības, kultūras un sporta departaments**, turpmāk – Departaments vai Pasūtītājs, Sporta un jaunatnes pārvaldes priekšnieka – direktora vietnieka Dinas Vīksnas personā, kura rīkojas saskaņā ar Rīgas domes 2023.gada 30.augusta iekšējo noteikumu Nr. RD-23-26-nt “Rīgas valstspilsētas pašvaldības darba reglaments” 130. punktu un Rīgas valstspilsētas pašvaldības Izglītības, kultūras un sporta departamenta 2024.gada 17.maija reglamenta Nr.DIKS-24-19-rgs “Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes reglaments” 10.9.apakšpunktu no vienas puses, un

**SIA “SANITEX”**, turpmāk – Izpildītājs, \_\_\_\_\_\_\_\_\_\_\_\_\_\_\_ personā, kura rīkojas uz \_\_.\_\_.\_\_\_\_\_. pilnvaras Nr.\_\_\_\_\_\_\_\_\_\_\_ pamata, no otras puses, kopā sauktas – Puses, Departamenta iepirkuma procedūras “Ēdienu paku komplektēšana un piegāde Rīgas valstspilsētas pašvaldības XIII Latvijas Skolu jaunatnes dziesmu un deju svētku dalībniekiem” Nr. RVPIKSD 2025/19, turpmāk – Iepirkums, 3. daļas “Ēdienu paku komplektēšana un piegāde - BTA Daugavas stadions” rezultātā noslēdza šādu Līgumu**:**

1. **LĪGUMĀ LIETOTIE TERMINI**
	1. **Apakšuzņēmējs ‒** apakšuzņēmējs (t.sk. Apakšuzņēmēja apakšuzņēmējs), kas Izpildītājam sniedz pakalpojumus vai veic darbus vismaz EUR 10 000,00 bez PVN apmērā no Līguma kopējā apjoma, un ko Izpildītājs norādījis Piedāvājumā;
	2. **Atbildīgā persona** – Līdzēja Līgumā norādītā par Līguma izpildi atbildīgā persona, kura ir tiesīga pārstāvēt Līdzēja intereses Līguma ietvaros, uzraudzīt Līguma izpildi, pieprasīt informāciju no otra Līdzēja, koordinēt Pakalpojuma nodošanu un pieņemšanu, tajā skaitā arī noformēt, iesniegt, parakstīt Aktu, iesniegt un pieņemt rēķinus, pieņemt un izteikt pretenzijas par Pakalpojumu, kā arī koordinēt trūkumu novēršanu;
	3. **Cena** – Izpildītāja Piedāvājuma Finanšu piedāvājumā norādītā cena bez PVN par Pakalpojumu dienā (1 (viena) ēdienreize – pusdienas) vienam Svētku dalībniekam;
	4. **Iepirkums** – Publisko iepirkumu likuma 10. panta kārtībā Pasūtītāja organizēts iepirkums *“Ēdienu paku komplektēšana un piegāde Rīgas valstspilsētas pašvaldības XIII Latvijas Skolu jaunatnes dziesmu un deju svētku dalībniekiem pasākuma norises vietās”*, iepirkuma identifikācijas Nr. RVPIKSD 2025/22;
	5. **Līgums** – šis Līgums ar visiem tā pielikumiem un grozījumiem;
	6. **Nolikums** – Iepirkuma nolikums;
	7. **Pakalpojumi** – Izpildītāja saskaņā ar Nolikumu, Piedāvājumu un Līgumu sniegtie ēdienu paku komplektēšanas un piegādes pakalpojumi Svētku dalībniekiem;
	8. **Piedāvājums –** Izpildītāja saskaņā ar Nolikumu Pasūtītājam iesniegts piedāvājums, kas satur tostarp arī Tehnisko un Finanšu piedāvājumu;
	9. **Speciālists** –
	10. **Tehniskā specifikācija** – Pasūtītāja sagatavotu dokumentu kopums, kas ir pievienots Nolikumam kā 2.pielikums - Līguma 1.pielikums;
	11. **Trūkumi** ‒ Pakalpojums netiek sniegts vispār, netiek sniegts pilnā apjomā, un/vai labā kvalitātē, nav izpildīts Līgumā noteiktajā termiņā, vai ir atšķirīgs no Pasūtītāja pieprasītā, nav atbilstošs (tostarp daļā) Nolikumam, Piedāvājumam, Līguma noteikumiem.
2. **LĪGUMA NOSLĒGŠANAS PAMATOJUMS**
	1. Izpildītājs ir piedalījies Pasūtītāja rīkotajā Iepirkumā, iesniedzot Pasūtītājam Piedāvājumu.
	2. Atbilstoši Iepirkuma komisijas lēmumam, Izpildītājs ir ieguvis tiesības realizēt savu iesniegto Piedāvājumu un slēgt Līgumu.
3. **LĪGUMA PRIEKŠMETS**
	1. Izpildītājs ar savu darbaspēku, iekārtām, materiāliem un citiem līdzekļiem, atbilstoši Iepirkuma Tehniskajai specifikācijai un tās pielikumiem, Piedāvājumam, Līgumam un tā pielikumiem, **nodrošina ēdienu paku komplektēšanu un piegādi Svētku dalībniekiem** no **2025. gada 8. jūlijā līdz 2025.gada 12.jūlijam**.
	2. Pakalpojumu sniegšanas vieta: **BTA Daugavas stadions, adrese: Augšiela 1**.
	3. Izpildītājs garantē, ka ir tiesīgs slēgt šāda rakstura Līgumu par Pakalpojuma sniegšanu, kā arī Līguma slēgšanas brīdī ir saņēmis visas Latvijas Republikas normatīvajos aktos paredzētās licences un atļaujas no pilnvarotajām valsts institūcijām Pakalpojumu sniegšanai.
	4. Visu ēdiena paku piedāvājums norādīts 3.pielikumā.
4. **LĪGUMA SUMMA UN NORĒĶINU KĀRTĪBA**
	1. Līguma kopējā summa bez pievienotās vērtības nodokļa (turpmāk – PVN) ir līdz EUR 55 016.00 (piecdesmit pieci tūkstoši sešpadsmit euro un 00 centi). PVN summa tiek aprēķināta un norādīta elektroniskā rēķinā atbilstoši Latvijas Republikas normatīvajos aktos noteiktajām nodokļa procenta likmēm un noteikumiem.
	2. Cena bez PVN, saskaņā ar Finanšu piedāvājumu, ir noteiktabrokastu pakai EUR 3.14 (trīs eiro un 14 centi) – Līguma 2.pielikums.
	3. Cenā iekļautas visas izmaksas un izdevumi (tehniskā aprīkojuma, personāla, transporta, administratīvās u.c. ar Pakalpojuma kvalitatīvu izpildi saistītās izmaksas), tajā skaitā visi nodokļi, nodevas un citi maksājumi, kas saistīti ar Pakalpojuma izpildi. Cena ir vienīgā un galīgā atlīdzība par Pakalpojumu un ietver atlīdzību par visiem un jebkādiem papilddarbiem, kurus Izpildītājam varētu būt jāveic un izdevumiem, kas Izpildītājam varētu rasties, lai varētu pienācīgi nodrošināt Pakalpojumu. Cena ir patiesā un atbilstošā atlīdzība par Pakalpojumu un visiem ar tā sniegšanu saistītiem izdevumiem.
	4. Cena paliek nemainīga visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Cenas paaugstināšanai vai Pakalpojuma satura maiņai, vai Līguma vienpusējai izbeigšanai.
	5. Līguma summa tiks aprēķināta un maksāta par faktiski sniegtajiem Pakalpojumiem, nepārsniedzot Pasūtītāja noteikto Pakalpojuma apjomu, ja vien Pasūtītājs nav izdarījis izmaiņas tajā un Līgumā noteiktā kārtībā paziņojis Izpildītājam.
	6. Pēc Pakalpojuma sniegšanas perioda beigām, **bet ne vēlāk kā līdz 2025. gada 18. jūlijam**, Līdzēji sastāda un paraksta Pakalpojumu pieņemšanas – nodošanas aktu, turpmāk – **Akts** (Līguma 4.pielikums).Izpildītājs papildus nodošanas – pieņemšanas aktam pievieno sagatavoto Līguma 5.pielikuma veidlapu – Atskaiti par faktiski sniegto Pakalpojumu apjomu.Tikai pēc Akta apstiprināšanas no Pasūtītāja puses Līgums uzskatāms par izpildītu un Izpildītājam ir tiesības uz Līguma summas samaksu un rēķina par Pakalpojumiem iesniegšanu apmaksai.
	7. Rēķina formāts un iesniegšanas kārtība:
		1. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
		2. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
		3. Ja Izpildītājs ir iesniedzis nepareizi aizpildītu un/ vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksas termiņu skaita no dienas, kad Izpildītājs ir iesniedzis atkārtotu rēķinu.
	8. Pasūtītājs veic Līguma summas samaksu **15 (piecpadsmit)** dienu laikā pēc rēķina iesniegšanas saskaņā ar Līguma 4.7.punktā noteikto kārtību, uz Izpildītāja rēķinā norādīto Izpildītāja norēķinu kontu. Par samaksas brīdi uzskatāms brīdis, kad Pasūtītājs veicis maksājumu.
5. **LĪDZĒJU TIESĪBAS, PIENĀKUMI UN ATBILDĪBA**
	1. **Izpildītāja tiesības un pienākumi**:
		1. veikt Pakalpojumu izpildi Līgumā noteiktajā termiņā, apjomā un kvalitātē;
		2. nodrošināt Pakalpojumus atbilstoši Līguma un tā pielikumu noteikumiem, Nolikumam, Piedāvājumam un Tehniskajai specifikācijai;
		3. vienlaikus ar Līguma noslēgšanu, iesniegt Pasūtītājam Produktu sarakstu (nolikuma 6.pielikums), norādot produktu ražotāju un/vai audzētāju kontaktinformāciju, apliecinājumus par sadarbību ar Izpildītāju Līguma izpildē attiecībā uz produktiem, kas tiek izmantoti Pakalpojumu sniegšanā un atbilst bioloģiskās lauksaimniecības vai nacionālās pārtikas kvalitātes shēmas vai lauksaimniecības produktu integrētās audzēšanas prasībām;
		4. neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm;
		5. ievērot darba aizsardzības, ugunsdrošības un citas Pasūtītāja un ārējos normatīvajos aktos noteiktās prasības Līguma izpildes laikā;
		6. sniegt Pasūtītāja pieprasīto informāciju par Līguma izpildi Pasūtītāja norādītajā termiņā un formātā;
		7. Līguma izpildes rezultātā tapušos jebkāda veida materiālus nenodod trešajām personām bez Pasūtītāja rakstveida piekrišanas;
		8. Apakšuzņēmēju nomaiņu veikt tikai ar Pasūtītāja iepriekšēju rakstisku piekrišanu. Apakšuzņēmēju nomaiņa un jaunu piesaiste notiek saskaņā ar Publisko iepirkumu likuma 62.pantu;
		9. ne vēlāk kā 5 darba dienu laikā pēc Līguma noslēgšanas iesniegt Pasūtītājam dokumentus, kas apliecina Izpildītāja civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret Izpildītāju saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai (atbildības limitam, ko zaudējumu gadījumā apdrošināšanas kompānija izmaksās Pasūtītājam, attiecīgajā iepirkuma daļā visā līguma darbības laikā jābūt ne mazākam kā 100 tūkstoši euro), iesniedzot apdrošināšanas polisi, kā arī dokumentu, kas apliecina apdrošināšanas prēmijas apmaksu;
		10. pieprasīt un saņemt no Pasūtītāja visu Pakalpojumu sniegšanai nepieciešamo Pasūtītāja rīcībā esošo informāciju. Ja Izpildītājam Līguma izpildes gaitā rodas neskaidrības par prasībām, kuras tiek izvirzītas attiecībā uz Pakalpojumiem vai Līguma izpildi, Izpildītājam ir tiesības jautāt Pasūtītājam papildus paskaidrojumus, bet to nevar uzskatīt par attaisnojumu termiņa nokavējumam.
	2. **Pasūtītāja tiesības un pienākumi:**
		1. pieņemt Izpildītāja kvalitatīvi sniegtos Pakalpojumus, parakstot un apstiprinot Aktu;
		2. sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošo Pakalpojumu izpildei nepieciešamo informāciju;
		3. veikt samaksu par kvalitatīvi un savlaicīgi sniegtu Pakalpojumu Līgumā noteiktajā termiņā un kārtībā;
		4. kontrolēt šī Līguma izpildes gaitu, veikt Pakalpojumu kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu, formu;
		5. pārbaudot Pakalpojumu sniegšanas kvalitāti un atbilstību Līguma prasībām, pieaicināt speciālistus un ekspertus, pieprasīt no Izpildītāja ar Līguma izpildi saistītos dokumentus vai to kopijas;
		6. neapmaksāt nekvalitatīvi vai nesavlaicīgi sniegtus Pakalpojumus;
		7. vienpusēji apturēt Līgumu uz laiku, ja ir radušies specifiski apstākļi, kas nepieļauj/aizliedz Līguma izpildi vai citu iemeslu dēļ (epidēmijas, pandēmijas, apstākļu maiņa valsts pārvaldes iestāžu izdotu normatīvo aktu dēļ, u.tml.), par to paziņojot Izpildītājam, paziņojumā norādot prognozēto apturēšanas laiku un iemeslu. Pēc apturēšanas pārtraukšanas no Pasūtītāja puses, Izpildītājam nekavējoties jāatsāk Līguma izpilde. Līdzēji apņemas neizvirzīt viens pret otru prasījumus par apturēšanas dēļ radītiem zaudējumiem;
		8. piemērot vienpusēju ieskaitu, par to paziņojot Izpildītājam 1 (viena) kalendārā mēneša laikā no ieskaita veikšanas dienas, ja Izpildītājam ir pienākums maksāt Līgumā noteiktos līgumsodus, nokavējuma procentus un/vai zaudējumus, bet Pasūtītājam ir pienākums apmaksāt Līguma summu vai tās daļu.
	3. **Līdzēju atbildība**
		1. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā;
		2. Izpildītājs uzņemas pilnu atbildību par savu, savu darbinieku, Apakšuzņēmēju, Speciālistu citu piesaistīto personu rīcību saistībā ar Pakalpojumu sniegšanu, tai skaitā, bet ne tikai - par trešās personas dzīvībai vai veselībai nodarīto kaitējumu, trešās personas mantai nodarīto zaudējumu vai tās bojāeju, kā arī par Pasūtītājam nodarīto zaudējumu vai Svētku norises vietai nodarīto kaitējumu, kas cēlies Izpildītāja, tā darbinieku, piesaistīto personu, Apakšuzņēmēju, Speciālistu rīcības dēļ;
		3. Par savlaicīgi nesniegtiem Pakalpojumiem, kā arī par Pakalpojuma sniegšanu, Līgumā noteikto dokumentu iesniegšanu, pārkāpjot Līgumā, Tehniskajā specifikācijā vai Piedāvājumā noteiktos Pakalpojumu sniegšanas nosacījumus un/vai termiņus, Pasūtītājam ir tiesības pieprasīt no Izpildītāja līgumsodu 10% (desmit procenti) apmērā no kopējās Līguma summas (vai plānotās Līguma kopsummas) par katru pārkāpumu.
		4. Ja Pasūtītājs neveic Līguma summas samaksu Līgumā noteiktajā termiņā, tad Pasūtītājs maksā Izpildītājam līgumsodu 0,5% (nulle komats pieci procenti) apmērā no savlaicīgi nesamaksātās summas par katru nokavēto maksājuma dienu, bet ne vairāk kā 10% no nesamaksātās summas.
		5. Līgumsoda samaksa neatbrīvo Līdzējus no saistību izpildes.
	4. Ja Pasūtītājs konstatē Trūkumus, Pasūtītājs iesniedz Izpildītājam pretenziju **ne vēlāk kā 24 stundas pēc fakta konstatācijas.** Šādā gadījumā Pasūtītājs ir tiesīgs pieprasīt Izpildītājam Pasūtītāja norādītā termiņā uz Izpildītāja rēķina novērst konstatētos Trūkumus.
	5. Ja Pasūtītāja norādītā termiņā nav novērsti pretenzijā norādītie Trūkumi vai Pasūtītājs Trūkumu dēļ nav ieinteresēts Līgumu turpināt, Pasūtītājam pēc tā ieskatiem ir tiesības: (i) norēķināties ar Izpildītāju par faktiski sniegto Pakalpojumu daļu un šajā gadījumā Līdzēji ar aktu fiksē faktiski sniegto Pakalpojumu apjomu. Ja Izpildītājs kādu iemeslu dēļ neparaksta aktu, Pasūtītājs ir tiesīgs aktu parakstīt vienpusēji un tas ir saistošs Līdzējiem. Ņemot vērā aktā fiksēto Līguma faktisko izpildi, Pasūtītājs vienpusēji veic Līguma summas aprēķinu atbilstoši aktā fiksētajam; vai arī (ii) Pasūtītājam ir tiesības neveikt Līguma summas vai tās daļas samaksu Izpildītājam vispār, ja šāda Pakalpojumu pieņemšana daļā neatbilst Pasūtītāja interesēm.
	6. Par nekvalitatīvo ēdināšanas pakalpojumu, par ko sastādīts akts, Izpildītājs maksā līgumsodu 10 % apmērā no attiecīgā datuma kopējās summas par paredzēto ēdienu paku skaitu.
6. **PERSONAS DATU APSTRĀDE**
	1. Līgums ir konfidenciāls, un nevienam no Līdzējiem nav tiesību izpaust saskaņā ar šo Līgumu iegūto informāciju trešajām personām bez otra Līdzēja rakstveida piekrišanas, izņemot normatīvajos aktos paredzētos gadījumus. Konfidencialitātes saistībām ir beztermiņa raksturs.
	2. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
	3. Līdzējs, kurš nodod fizisko personu datus apstrādei, atbild par piekrišanu iegūšanu no attiecīgajiem datu subjektiem, ja piekrišana šādai datu apstrādei ir nepieciešama (datu apstrādei nav cita pamata).
	4. Līdzēji apņemas ievērot konfidencialitāti un nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādi, vai normatīvie akti paredz šādu datu nodošanu.
	5. Līdzēji apņemas, apstrādājot personas datus, īstenot atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
	6. Līdzēji apņemas personas datu aizsardzības pārkāpuma gadījumā bez kavēšanās, normatīvajos aktos noteiktajā termiņā paziņot par personas datu aizsardzības pārkāpumu uzraudzības iestādei un otram Līdzējam, ja ir apdraudēti Līguma izpildes ietvaros nodotie dati.
	7. Ja saskaņā ar normatīvajiem aktiem Līdzējiem var rasties pienākums nodot tālāk trešajām personām no otra Līdzēja iegūtos fizisko personu datus, tā pirms šādu datu nodošanas informē par to otru Līdzēju, ja vien normatīvie akti to neaizliedz.
	8. Līdzēji apņemas iznīcināt no otra Līdzēja iegūtos fizisko personu datus tikko kā ir izbeidzies šo datu glabāšanas termiņš.
	9. Līdzējs apņemas sniegt otram Līdzējam visu nepieciešamo informāciju, kas pierāda, ka tiek pildīti šajā Līguma nodaļā noteiktie pienākumi, kā arī atļauj otram Līdzējam veikt pārbaudes par šīs nodaļas izpildi.
7. **GROZĪJUMI LĪGUMĀ UN LĪGUMA LAUŠANA**
	1. Līguma noteikumus var grozīt, ievērojot Publisko iepirkumu likuma (turpmāk – PIL) 61. panta noteikumus:
		1. Iepirkuma līguma grozījumi var attiekties uz pakalpojuma nodrošināšanas Svētku dalībnieku sastāvu/skaitu, kas rezultātā var ietekmēt tehniskajā specifikācijā un finanšu piedāvājumā norādīto dalībnieku/porciju skaitu. Finanšu piedāvājumu pozīciju personu/porciju skaita maiņa, t.i. palielināšana, kas saistīta ar papildu pakalpojuma apjoma palielināšanas nepieciešamību, kuri sākotnēji nav bijuši iekļauti tehniskajā piedāvājumā pie nosacījuma, ka šo izmaiņu rezultātā palielināsies arī Līguma kopējā summa, savstarpēji vienojoties, var tikt palielināta 10 % robežās;
		2. Grozījumi, kas attiecas uz PIL 61. panta trešās daļas 1. punktu: 1) izpildītāja piedāvājuma izmaiņas - piedāvāto produktu, ražotāja, ražošanas vietas, iepakojuma, utml. maiņa, aizvietojot ar līdzvērtīgajiem, 2) Pasūtītāja izmaiņas dalībnieku/paku skaitā, ja šo izmaiņu rezultātā netiek mainīta (palielināta) izpildītāja Iepirkumā sākotnēji piedāvātā cena un Līguma kopējā summa, Puses neslēdz atsevišķu (rakstisku) vienošanos par grozījumiem, bet Līguma 8.1. punktā noteiktās Pušu personas savstarpēji saskaņo (ar e-pastu starpniecību) minētās izmaiņas un papildinājumus.
	2. Pasūtītājam ir tiesības vienpusēji lauzt Līgumu:
		1. nekavējoties, ja Pasūtītājs konstatē, ka Pakalpojumi netiek sniegti atbilstoši Līguma noteikumiem, Piedāvājumam vai Tehniskās specifikācijas prasībām;
		2. nekavējoties, ja Līgumu nav iespējams izpildīt tādēļ, ka Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā to paredz Starptautisko un Latvijas Republikas nacionālo sankciju likums;
		3. to rakstveidā paziņojot Izpildītājam desmit darba dienas iepriekš, ja ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		4. to rakstveidā paziņojot Izpildītājam desmit darba dienas iepriekš, ja Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumu;
		5. citos Līgumā norādītos gadījumos un kārtībā.
	3. Izpildītājam ir tiesības vienpusēji lauzt Līgumu normatīvajos aktos tieši noteiktos gadījumos un kārtībā.
8. **CITI NOTEIKUMI**
	1. Līgums stājas spēkā tā abpusējas parakstīšanas dienā un ir spēkā līdz 2025. gada 18. jūlijam vai līdz Līgumā noteikto saistību izpildei.
	2. Līdzēji vienojas, ka abpusēji tiek noteiktas par Līguma izpildi Atbildīgās personas, kas ir tiesīgas Līdzēja vārdā veikt Līguma izpildei nepieciešamās darbības, tai skaitā parakstīt Līgumā noteiktos aktus. Līdzēji apņemas atzīst sev par saistošām visas un jebkādas darbības ko to Atbildīgās personas ir veikušas saistībā ar šī Līguma izpildi, ciktāl tās nepārsniedz Līgumā noteikto pilnvarojuma apjomu:
		1. Pasūtītāja atbildīgā persona Līguma izpildē: \_\_\_\_\_\_\_\_\_\_\_\_\_, tālrunis \_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_
		2. Izpildītāja atbildīgā persona Līguma izpildē: \_\_\_\_\_\_\_\_\_\_\_\_, tālrunis \_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_.
	3. Ja tiek pieņemti jauni likumi vai izdarīti grozījumi spēkā esošajos likumos, Ministru kabineta noteikumos vai citos normatīvajos aktos, kuri ietekmē Līguma izpildi, Līdzējiem jāievēro tajos esošo normu nosacījumi, bet, ja nepieciešams, nekavējoties jāizdara attiecīgi grozījumi Līgumā.
	4. Līguma attiecības tiek regulētas saskaņā ar Latvijas Republikā spēkā esošajiem normatīvajiem aktiem.
	5. Papildus Līgumam, Līdzēji apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Līdzēju tiesību realizēšanu.
	6. Līdzējs 5 (piecu) darba dienu laikā no izmaiņu rašanās brīža rakstveidā informē otru Līdzēju par adreses, telefona numuru, elektroniskā pasta adrešu, norēķinu rekvizītu, kā arī Atbildīgo personu maiņu.
	7. Līgumā paredzēto saistību nepildīšanu vai neatbilstošu pildīšanu Līdzēji neuzskata par Līguma noteikumu neievērošanu, ja tas ir noticis tādu apstākļu (nepārvarama vara) rezultātā, kuru iestāšanos Līdzēji Līguma slēgšanas brīdī neparedzēja un arī nevarēja saprātīgi paredzēt un šie apstākļi ir ārpus Līdzēju kontroles un spējas tos novērst (piemēram, stihiskas nelaimes, ugunsgrēki, kara darbība, civiliedzīvotāju nemieri, valsts pārvaldes un pašvaldības institūciju rīcība un to pieņemtie dokumenti u.c. apstākļi, kas atbilst nepārvaramas varas pazīmēm). Katrs no Līdzējiem, kuru Līguma ietvaros ietekmē nepārvaramas varas apstākļi, nekavējoties par to informē otru Līdzēju, pievienojot paziņojumam visu tās rīcībā esošo informāciju par nepārvaramas varas gadījumu un izraisītajām sekām, paredzamo nepārvaramas varas apstākļu darbības periodu. Līdzēji nepārvaramas varas apstākļu iestāšanās gadījumos vienojas par saistību izpildes termiņa pagarināšanu, Līguma izbeigšanu vai citu Līguma noteikumu izmaiņām.
	8. Pretrunu gadījumā starp Līguma vai tā pielikumu noteikumiem, tiks pieņemts, ka dokumentiem ir šāda nozīmīguma hierarhija:

8.8.1.Līgums;

8.8.2. Nolikums, tai skaitā Tehniskā specifikācija;

8.8.3. Piedāvājums.

* 1. Līgums ir saistošs Līdzējiem, kā arī visiem to tiesību un saistību pārņēmējiem.
	2. Visi paziņojumi un cita veida korespondence:
		1. iesniedzama otram Līdzējam pret parakstu (uzskatāma par saņemtu tajā pašā dienā), vai
		2. nosūtāma ierakstītā vēstulē uz Līgumā norādīto adresi pa pastu (uzskatāma par saņemtu septītajā dienā pēc nodošanas pasta iestādē), vai
		3. nosūtāma elektroniski uz Līgumā norādīto elektronisko e-pasta adresi (uzskatāma par saņemtu otrajā darba dienā pēc nosūtīšanas).
	3. Visas domstarpības un strīdi, kas radušies Līguma izpildes gaitā, risināmi savstarpēju pārrunu ceļā, ja neizdodas tos atrisināt, jebkurš no Līdzējiem ir tiesīgs vērsties tiesā.
	4. Līgums sagatavots un parakstīts elektroniski. Katram no Līdzējiem ir pieejams abpusēji parakstīts Līgums elektroniskā formātā.
	5. Kā neatņemamas Līguma sastāvdaļas ir pievienoti šādi pielikumi:
		1. 1.pielikums “Tehniskā specifikācija”;
		2. 2.pielikums “Finanšu piedāvājums”;
		3. 3.pielikums “Ēdienu pakas piedāvājums”;
		4. 4.pielikums “Pakalpojumu pieņemšanas – nodošanas akts”.
		5. 5.pielikums “Atskaite par faktiski sniegto Pakalpojumu apjomu”.

**9.Līdzēju rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
| Rīgas valstspilsētas pašvaldības Izglītības kultūras un sporta departaments Tālrunis: 67026816e-pasts: iksd@riga.lvNorēķinu rekvizīti:Rīgas valstspilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360PVN. reģ. Nr.: LV90011524360Banka: Luminor Bank AS Latvijas filiāleSWIFT kods:RIKOLV2XKonts: LV91RIKO0021000016280RD iestādes kods: 210budžeta programma“XIII Latvijas Skolu jaunatnes dziesmu un deju svētki” | SIA “Sanitex”Reģ. Nr. 40003166842PVN. reģ. Nr.: LV40003166842Juridiskā adrese: Liepu aleja 4, Rāmava, Ķekavas pagasts, Ķekavas novads, LV-2111  Banka: SWIFT:  Konts:  |

D. Vīksna \_\_.\_\_\_\_\_\_\_\_

*\* Šis dokuments parakstīts ar drošiem elektroniskajiem parakstiem un satur laika zīmogus*